CELEX: 32006R2017
Language: lv
Date: 2006-12-20 00:00:00
Title: Komisijas Regula (EK) Nr. 2017/2006 ( 2006. gada 20. decembris ), ar ko groza Padomes Regulu (EK) Nr. 51/2006 attiecībā uz nozvejas limitiem, kurus piemēro Esmarka mencas krājumam ICES zonā IIa (EK ūdeņi), IIIa un IV (EK ūdeņi)

29.12.2006   
            
            
               LV
            
            
               Eiropas Savienības Oficiālais Vēstnesis
            
            
               L 384/44
            
         
      KOMISIJAS REGULA (EK) Nr. 2017/2006
   (2006. gada 20. decembris),
   ar ko groza Padomes Regulu (EK) Nr. 51/2006 attiecībā uz nozvejas limitiem, kurus piemēro Esmarka mencas krājumam ICES zonā IIa (EK ūdeņi), IIIa un IV (EK ūdeņi)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2005. gada 22. decembra Regulu (EK) Nr. 51/2006, ar ko 2006. gadam nosaka zvejas iespējas un ar tām saistītus nosacījumus konkrētiem zivju krājumiem un zivju krājumu grupām, kuri piemērojami Kopienas ūdeņos un – attiecībā uz Kopienas kuģiem – ūdeņos, kur nepieciešami nozvejas ierobežojumi (1), un jo īpaši tās 5. panta 7. punktu,
   tā kā:
   
               (1)
            
            
               Saskaņā ar Regulas (EK) Nr. 51/2006 5. panta 7. punktu Komisija var pārskatīt nozvejas limitus, kurus piemēro Esmarka (Norvēģijas) mencas krājumam ICES zonā IIa (EK ūdeņi), IIIa un IV (EK ūdeņi), ņemot vērā zinātniskos datus, kas savākti 2006. gada pirmajā pusē.
            
         
               (2)
            
            
               Atbilstīgi jauniem zinātniskiem atzinumiem, kurus sniegušas Starptautiskā Jūras pētniecības padome (ICES) un Zivsaimniecības zinātniskā, tehnikas un ekonomikas komiteja (ZZTEK), Komisijas Regulā (EK) Nr. 1259/2006 (2), ar ko groza Regulu (EK) Nr. 51/2006, noteica jaunus limitus zvejai no Esmarka mencas krājuma ICES zonā IIa (EK ūdeņi), IIIa un IV (EK ūdeņi).
            
         
               (3)
            
            
               Esmarka mencas krājums Ziemeļjūrā ir kopīgs Norvēģijai un Kopienai, taču patlaban netiek kopīgi pārvaldīts.
            
         
               (4)
            
            
               Pēc Regulas (EK) Nr. 1259/2006 pieņemšanas Kopiena un Norvēģija apspriedās par minētā krājuma savstarpēju sadalījumu 2006. gadā, bet vienošanos nepanāca.
            
         
               (5)
            
            
               Ievērojot to, ka Norvēģija un Kopiena nav noteikušas minētā krājuma savstarpējo sadalījumu un ka Norvēģijai jābūt iespējamam nozvejot daļu no kopējās pieļaujamās nozvejas (KPN), kuru ieteikušas ICES un ZZTEK, Komisijai jāparedz autonoms Kopienas nozvejas limits, kas ir mazāks nekā ieteicamā KPN.
            
         
               (6)
            
            
               Kopienas autonomais nozvejas limits jānosaka 75 % apmērā no ieteicamās KPN. Šis procentuālais daudzums atbilst Kopienas daļai kopējā nozvejā, kas no minētā krājuma veikta iepriekšējos piecos gados, un aptuvenajam krājuma sadalījumam pa zvejas zonām, kurš aprēķināts, pamatojoties uz pēdējo gadu apsekojumu datiem. Tomēr šādai pieejai nav jāierobežo Kopienas nostāja turpmākajās sarunās ar Norvēģiju par krājumu sadalījumu.
            
         
               (7)
            
            
               Tāpēc ir attiecīgi jāgroza Regulas (EK) Nr. 51/2006 IA pielikums.
            
         
               (8)
            
            
               Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 51/2006 IA pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 20. decembrī
      
         
            Komisijas vārdā —
         
         
            Komisijas loceklis
         
         Joe BORG
         
      
   
   
      (1)  OV L 16, 20.1.2006., 1. lpp. Regulā jaunākie grozījumi izdarīti ar Regulu (EK) Nr. 1782/2006 (OV L 345, 8.12.2006., 10. lpp.).
   
      (2)  OV L 229, 23.8.2006., 3. lpp.
   
      PIELIKUMS
      Regulas (EK) Nr. 51/2006 IA pielikumu groza šādi.
      Ierakstu par Esmarka mencas krājumu zonā IIa (EK ūdeņi), IIIa un IV (EK ūdeņi) aizstāj ar šādu ierakstu.
      
         
                     
                                 “Suga
                              
                              
                                 :
                              
                              
                                 Esmarka (Norvēģijas) menca
                                 
                                    Trisopterus esmarki
                                 
                              
                           
                  
                     
                                 Zona
                              
                              
                                 :
                              
                              
                                 IIa (EK ūdeņi), IIIa un IV (EK ūdeņi)
                                 NOP/2A3A4.
                              
                           
               
                     Dānija
                  
                  
                     70 185
                  
                  
                     Analītiskā KPN.
                     Regulas (EK) Nr. 847/96 3. pantu nepiemēro.
                     Regulas (EK) Nr. 847/96 4. pantu nepiemēro.
                     Piemēro Regulas (EK) Nr. 847/96 5. panta 2. punktu.
                  
               
                     Vācija
                  
                  
                     13
                  
               
                     Nīderlande
                  
                  
                     52
                  
               
                     EK
                  
                  
                     70 250
                  
               
                     Norvēģija
                  
                  
                     1 000 (1)
                     
                  
               
                     KPN
                  
                  
                     Nepiemēro
                  
               
      
         (1)  Šo kvotu drīkst izmantot VIa rajonā uz ziemeļiem no 56° 30′ N.”